2008માં આટલા વર્ષોની તમામ તકલીફો એકસાથે કેટાલોનીયાવાસીઓએ પોતપોતાના હ્રદયમાંથી બહાર કાઢી. આ પાછળ કારણ હતું સ્પેનમાં આવેલી મહામંદી. સ્પેન સાથે કેટાલોનીયાને પણ આર્થિક મુસીબતોનો સામનો કરવો પડ્યો હતો અને સમગ્ર સ્પેનને મંદીમાંથી ઉગારવા માટે બેઇલ આઉટ પેકેજ બહાર પાડવામાં આવ્યું. બેરોજગારી એટલી બધી વધી ગઈ હતી કે કેટાલોનીયાને સ્પેનથી આઝાદ કરવાની માંગ ફરીથી બળવત્તર બનવા લાગી. 2014માં લેવામાં આવેલા એક અનૌપચારિક જનમતમાં 80% કેટાલોનીયાવાસીઓએ સ્પેનથી અલગ થવાનો મત જાહેર કર્યો.